English: I think, curiously, in respect of Mark's comments there, in an ideal world, if we had unlimited budgets, if austerity was lifted, I think we know what we'd do, and I think I know where the evidence takes us, but, unfortunately, we're not in that situation. So, some of our challenge here as responsible Assembly Members is to decide how we can make best use of the resource we have to change the lives of young people, but we have wider debates on that issue as well. But thank you for that comment. In terms of the balance between what's on the face of the Bill and particularly our belief that operational details are best actually belonging in an administrative scheme, this is partly because the pilots are still ongoing, we're still learning from them, we're still adjusting the scheme as we go and we will continue doing this. It is our belief that, different from the setting up of the legal mechanism and the consents required to set up the HMRC mechanism, the operation of the scheme itself is best described - with the exceptions that I've sent out in letters to the committee Chairs - actually within an administrative scheme. But I will go into this more in subsequent sections of this debate, I'm sure. And that takes us to the balance between what is on the face and in the regs, and I have already explained that I'm exploring the possibility of placing some more on the face of the Bill, but that is in light of some committees who have said, 'Can you retain the flexibility to make sure that we can change and mutate this as we go forward?' But I am exploring that possibility. And in response to the calls for a child's rights impact assessment, it is being developed for the offer as a whole and we will share that when it's ready and as appropriate - and I'm keeping my eye on the time there as well as we go through this. Jane, thank you very much for your contribution and, again, the broad support for the mechanism described in this Bill of working with HMRC. We will continue to work closely with HMRC on our requirements and on the estimated costs for delivery of the system as well, and I'm committed to sharing the updated costs with the committee as these are refined. We had an independent consultancy invovled in developing the RIA for the Bill, and I believe that our high-level estimates of the costs are, indeed, as robust as can possibly be, as I explained originally to the committee. The preferred option for delivery of the application and eligibility checking system for the childcare offer has been tested with Welsh Revenue Authority colleagues, and officials have discussed the lessons learned and experiences from the establishment of the WRA and the working arrangements that were in place with HMRC at that time. So, the WRA will continue to be involved in a quality assurance capacity as we move forward. If I can turn to the comments from my colleague Mick Antoniw, Chair of CLAC, I have listened, indeed, with genuine concern as a former Chair of the CLA committee as well about the balance between what is on the face and what is left to regulations, and this is why I have, indeed, set out bringing forward some amendments during Stage 2, to provide more detail on the face of the Bill, especially around who is an eligible child, and I'll write to the committee to explain my thinking. But I do have to balance my response to this with calls from CYPE sitting to my right here for some flexibility in the future. I'm also exploring what might be possible in response to the recommendation of requiring WMs to provide the childcare, and I will be writing to the committees once we've had an opportunity to consider in further detail. Now, there continues to be considerable engagement with key stakeholders on the childcare offer. We are testing the offer on the ground as we speak, and an evaluation is being undertaken, and we have undertaken to share in an interim form the findings of that as soon as we possibly can, and before we get to Stage 3. So, I hope that gives some assurances, including to some of the more technical recommendations. Dirprwy Lywydd, I'm keeping an eye on the time -
Welsh: Credaf, yn rhyfedd iawn, o ran sylwadau Mark yn y fan yna, mewn byd delfrydol, pe byddai gennym ni gyllidebau diderfyn, pe byddai cyni yn dod i ben, rwy'n credu ein bod yn gwybod beth y byddem ni yn ei wneud, a chredaf fy mod yn gwybod lle mae'r dystiolaeth yn mynd â ni, ond, yn anffodus, nid ydym ni yn y sefyllfa honno. Felly, rhywfaint o'n her yn y fan yma fel Aelodau Cynulliad cyfrifol yw penderfynu sut y gallwn ni wneud y defnydd gorau o'r adnoddau sydd gennym i newid bywydau pobl ifanc, ond mae gennym ni drafodaethau ehangach ar y mater hwnnw hefyd. Ond diolch i chi am y sylw yna. O ran y cydbwysedd rhwng yr hyn sydd ar wyneb y Bil ac yn arbennig ein cred ei bod yn well bod manylion gweithredol, mewn gwirionedd, yn perthyn i gynllun gweinyddol, mae hyn yn rhannol oherwydd bod y cynlluniau treialu yn dal i fynd rhagddynt, rydym ni'n dal i ddysgu oddi wrthyn nhw, rydym ni'n dal i addasu'r cynllun wrth inni fwrw ymlaen a byddwn yn parhau i wneud hynny. Ein cred ni, yn wahanol i sefydlu'r dull cyfreithiol a'r cysyniadau sydd eu hangen i sefydlu dull Cyllid a Thollau EM, y disgrifir gweithrediad y cynllun ei hun orau - gyda'r eithriadau hynny yr anfonais mewn llythyrau at y Cadeiryddion pwyllgor - mewn gwirionedd, o fewn cynllun gweinyddol. Ond fe soniaf yn fwy manwl am hyn yn rhannau dilynol y ddadl hon, rwy'n siŵr. Ac mae hynny'n ein harwain at y cydbwysedd rhwng yr hyn sydd ar y wyneb a'r hyn sydd yn y rheoliadau, ac rwyf eisoes wedi esbonio fy mod i'n ymchwilio i'r posibilrwydd o osod rhai eraill ar wyneb y Bil, ond mae hynny yng ngoleuni rhai o'r pwyllgorau sydd wedi dweud, 'A wnewch chi gadw'r hyblygrwydd i wneud yn siŵr y gallwn ni newid ac addasu hyn wrth inni symud ymlaen?' Ond rwy'n ystyried y posibilrwydd hwnnw. Ac mewn ymateb i'r galwadau am asesiad o'r effaith ar hawliau plant, mae'n cael ei ddatblygu ar gyfer y cynnig yn ei gyfanrwydd a byddwn yn rhannu hwnnw pan fydd yn barod ac fel y bo'n briodol - ac rwy'n cadw fy llygaid ar yr amser yn y fan yna hefyd wrth inni fynd drwy hyn. Jane, diolch yn fawr iawn am eich cyfraniad ac, unwaith eto, y gefnogaeth eang i'r dull a ddisgrifir yn y Bil hwn o weithio gyda Cyllid a Thollau EM. Byddwn yn parhau i weithio'n agos gyda Cyllid a Thollau EM ar ein gofynion ac ar y costau amcangyfrifedig ar gyfer cyflwyno'r system hefyd, ac rwy'n ymrwymedig i rannu'r costau diweddaraf gyda'r pwyllgor wrth i'r rhain gael eu mireinio. Roedd ymgynghoriaeth annibynnol yn rhan o'r gwaith o ddatblygu'r asesiad effaith rheoleiddiol ar gyfer y Bil, a chredaf fod ein hamcangyfrifon lefel uchaf o'r costau, yn wir, mor gadarn ag y gallan nhw fod, fel yr eglurais yn wreiddiol i'r pwyllgor. Mae'r dewis a ffefrir ar gyfer cyflwyno'r system ymgeisio a gwirio cymhwysedd ar gyfer y cynnig gofal plant wedi cael ei brofi gyda chydweithwyr Awdurdod Cyllid Cymru, ac mae swyddogion wedi trafod y gwersi a ddysgwyd a phrofiadau o sefydlu Awdurdod Cyllid Cymru a'r trefniadau gwaith a oedd ar waith gyda Cyllid a Thollau EM ar y pryd. Felly, bydd ACC yn parhau i gymryd rhan mewn swyddogaeth sicrwydd ansawdd wrth inni symud ymlaen. Os caf droi at y sylwadau gan fy nghyd-Aelod, Mick Antoniw, Cadeirydd y Pwyllgor Materion Cyfansoddiadol a Deddfwriaethol, gwrandewais, yn wir, â phryder gwirioneddol fel cyn Gadeirydd y Pwyllgor Materion Cyfansoddiadol a Deddfwriaethol hefyd am y cydbwysedd rhwng yr hyn sydd ar yr wyneb a'r hyn a adewir i reoliadau, a dyma pam yr wyf i, yn wir, wedi nodi y byddaf yn cyflwyno rhai gwelliannau yn ystod Cyfnod 2, i ddarparu mwy o fanylion ar wyneb y Bil, yn enwedig o ran pwy sy'n blentyn cymwys, ac fe wnaf ysgrifennu at y Pwyllgor i egluro fy syniadau. Ond mae'n rhaid imi gydbwyso fy ymateb i hyn â'r galwadau gan y Pwyllgor Plant, Pobl Ifanc ac Addysg sy'n eistedd ar yr ochr dde i mi yma am rywfaint o hyblygrwydd yn y dyfodol. Rwyf hefyd yn ystyried beth allai fod yn bosibl mewn ymateb i'r argymhelliad i'w gwneud yn ofynnol i Weinidogion Cymru ddarparu'r gofal plant, a byddaf yn ysgrifennu at y pwyllgorau pan fyddwn ni wedi cael cyfle i ystyried hyn yn fwy manwl. Nawr, mae cryn dipyn o ymgysylltu â rhanddeiliaid allweddol ar y cynnig o ofal plant yn parhau. Rydym ni'n rhoi prawf ar y cynnig ar lawr gwlad ar hyn o bryd, ac mae gwerthusiad yn cael ei gynnal, ac rydym wedi ymrwymo i rannu'r canfyddiadau hynny ar ffurf dros dro cyn gynted ag y gallwn, a cyn inni gyrraedd Cyfnod 3. Rwy'n gobeithio felly bod hynny'n rhoi rhywfaint o sicrwydd, gan gynnwys i rai o'r argymhellion mwy technegol. Dirprwy Lywydd, rwy'n cadw llygad ar yr amser -